CELEX: 62019TN0621
Language: el
Date: 2019-09-16 00:00:00
Title: Υπόθεση T-621/19: Προσφυγή της 16ης Σεπτεμβρίου 2019 – Ace of spades κατά EUIPO – Krupp και Borrmann (Σχήμα φιάλης σαμπάνιας grande reserve)

25.11.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 399/75
            
         
      Προσφυγή της 16ης Σεπτεμβρίου 2019 – Ace of spades κατά EUIPO – Krupp και Borrmann (Σχήμα φιάλης σαμπάνιας grande reserve)
      (Υπόθεση T-621/19)
      (2019/C 399/93)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: Ace of spades Holdings LLC (Νέα Υόρκη, Νέα Υόρκη, Ηνωμένες Πολιτείες) (εκπρόσωπος: A. Gómez López, δικηγόρος)
      
         Καθού: Γραφείο Διανοητικής Ιδιοκτησίας της Ευρωπαϊκής Ένωσης (EUIPO)
      
         Αντίδικοι ενώπιον του τμήματος προσφυγών: Gerhard Ernst Krupp (Μόναχο, Γερμανία) και Elmar Borrmann (Reith, Αυστρία)
      
         Στοιχεία σχετικά με τη διαδικασία ενώπιον του EUIPO
      
      
         Αιτούντες: Οι αντίδικοι ενώπιον του τμήματος προσφυγών
      
         Επίδικο σήμα: Αίτηση καταχωρίσεως τρισδιάστατου σήματος της Ευρωπαϊκής Ένωσης (Σχήμα φιάλης σαμπάνιας grande reserve) – Υπ’ αριθ. 16 252 637 αίτηση καταχωρίσεως
      
         Διαδικασία ενώπιον του EUIPO: Διαδικασία ανακοπής
      
         Προσβαλλόμενη απόφαση: Απόφαση του πέμπτου τμήματος προσφυγών του EUIPO της 20ής Ιουνίου 2019 στην υπόθεση R 2/2019-5
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να δεχθεί την παρούσα προσφυγή·
               
            
                  —
               
               
                  να ακυρώσει την προσβαλλόμενη απόφαση, και/ή να κηρύξει ανεφάρμοστη την προσβαλλόμενη απόφαση, λόγω εσφαλμένης εφαρμογής των άρθρων 8, παράγραφος 1, στοιχείο β', και 8, παράγραφος 5, του κανονισμού για το σήμα της Ευρωπαϊκής Ένωσης να διαπιστώσει ότι όντως υπάρχει κίνδυνος συγχύσεως μεταξύ των αντιπαρατιθέμενων σημάτων·
               
            
                  —
               
               
                  να καταδικάσει το καθού (και την παρεμβαίνουσα/τον παρεμβαίνοντα, αν παραστεί στη διαδικασία) στα δικαστικά έξοδα.
               
            
         Προβαλλόμενοι λόγοι
      
      
                  —
               
               
                  Παράβαση του άρθρου 8, παράγραφος 1, στοιχείο β', του κανονισμού (ΕΕ) 2017/1001 του Ευρωπαϊκού Κοινοβουλίου και του Συμβουλίου.
               
            
                  —
               
               
                  Παράβαση του άρθρου 8, παράγραφος 5, του κανονισμού (ΕΕ) 2017/1001 του Ευρωπαϊκού Κοινοβουλίου και του Συμβουλίου.